## Oppgavetekst hørespill: Vildanden

Dere har nå sett filmen "*The Daughter*" og satt dere inn i dramaet "*Vildanden*" av Ibsen. I musikk har dere lært om virkemidler i film.

I denne tverrfaglige oppgaven i norsk og musikk skal dere velge om dere vil lage et hørespill eller en dramatisering. Dramatiseringen skal framføres eller filmes. Hørespillet/dramatiseringen skal framvises for klassen, og vurderes av lærer og medelever.

Det er rom for modernisering av replikkene og handlingen i stykket, men vær oppmerksom så dere ikke endrer meningsinnholdet. Dere må begrunne hvorfor dere valgte dette utdraget av teksten.

Dere må:

* velge utdrag selv
* ta opp på mobil/garageband
* huske sceneanvisningene
* ha god innlevelse og intonasjon
* ha med eksempler på både diegetic og non-diegetic lyd
* bruke minst ett disse virkemidlene: ledemotiv, mickey mousing eller dissonans/atonal musikk

Vurderingskriterier:

Musikk:

* ha med eksempler på både diegetisk og ikke-diegetisk lyd
* minst et av disse virkemidlene: ledemotiv, mickey mousing eller dissonans/atonal musikk
* lydeffekter og tekst/handling må passe sammen
* god lydkvalitet

Norsk:

* troverdig skuespill
* innlevelse og intonasjon
* troverdig modernisering
* begrunne valg

Varighet: 3-6 minutter

Framføring av dramatisering, innlevering av hørespill/film: xxx